הריגת פול קסלר

הריגת פול קסלר התרחשה ב-5 בדצמבר 2023 במהלך מלחמת חרבות ברזל, כאשר במהלך הפגנה פרו-פלסטינית, שנערכה בת'אוזנד אוקס (פרוור של לוס אנג'לס שבמדינת קליפורניה בארצות הברית), הותקף פול קסלר, אזרח אמריקאי יהודי, בן 69, ולמחרת מת מפצעיו. מותו הוגדר על ידי רשויות החוק של קליפורניה כהמתה בקלות דעת ולא נשללה האפשרות שמדובר בפשע שנאה אנטישמי. ב-16 בנובמבר נעצר בחשד לביצוע המעשה, לואיי אלנאג'י, פרופסור בעל אזרחות ירדנית ואמריקאית, ובהמשך הוגש נגדו כתב אישום על הריגה לא מכוונת. קסלר גדל בקהילה יהודית אורתודוקסית בסקרנטון שבמדינת פנסילבניה. היה מוכר בקהילה כתומך נלהב של המפלגה הדמוקרטית ושל ישראל. ב-5 בנובמבר 2023 נערכו בצומת בלוס אנג'לס שתי הפגנות במקביל, אחת פרו-ישראלית והשנייה פרו-פלסטינית. בשתי ההפגנות יחד נכחו בין 75–100 איש. במהלך האירוע דיווחה המשטרה המקומית כי אין אינדיקציה לאלימות, בהמשך התפתחה לפי ההשערות קטטה בין קסלר לבין מפגין פרו-פלסטיני, וזה דחף או הכה את קסלר. קסלר נפל לאחור וראשו הוטח בעוצמה בקרקע. בסביבות השעה 15:20 נמצא קסלר פצוע על הקרקע, כשהוא בהכרה ומסוגל לדבר. אנשים שנכחו במקום הזעיקו עזרה. קסלר פונה לבית החולים כשהוא מדמם מהראש ומהפה, אך בהכרה מלאה, ואף שוחח עם נציגי רשויות החוק. למחרת בבוקר, 6 בנובמבר, מת בבית החולים. הבדיקה הרפואית קבעה כי סיבת המוות היא הריגה (homicide), וכי היו פגיעות פנימיות לא קטלניות שנגמרו מהתקיפה, והן החמירו וגרמו למותו. בתחילה פורסם שקסלר הוכה בעזרת מגאפון, אך השריף של מחוז ונטורה, ג'ים פריוף, טען שפרט זה לא אומת. ב-7 בנובמבר הצהיר משרד השריף של מחוז ונטורה במסיבת עיתונאים כי ישנם דיווחים סותרים של עדי ראייה אודות הגורמים למותו של קסלר, וציין כי צילומי מעקב ונתונים מכלי תקשורת שנאספו לא סיפקו תמונה ברורה, והפציר בכל מי שיש לו מידע מהאירוע להתייצב בתחנה ולהעיד. שוטרי משרד השריף, עצרו גבר חשוד שנשאר בזירת האירוע לאחר שהתקשר למוקד החירום של 911 וענה לשאלות השוטרים. משרד השריף שחרר את החשוד לאחר חקירה, ולאחר מכן ערכו חיפוש בביתו. ב-16 בנובמבר הודיע משרד השריף שנעצר חשוד במותו של קסלר, גבר בן 50 בשם לואיי עבדלפתח אלנאג'י (Loay Alnaji), מוסלמי אמריקאי, פרופסור למדעי המחשב במכללת מורפארק, שבעבר הביע דעות פרו-פלסטיניות ברשתות החברתיות. החקירה הועברה למשרד התובע המחוזי של מחוז ונטורה, שהגיש כתב אישום נגד אלנאג'י ב-16 בנובמבר. החשוד שוחרר בערבות של מיליון דולר. לאחר מכן הופחת סכום סכום הערבות ל-50,000 דולר, אולם החשוד נאלץ להפקיד את שני הדרכונים שלו, האמריקני והירדני. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. בפינת הרחוב שבו הותקף פול קסלר הוקמה אנדרטה ונערכה עצרת לזכרו. משפחתו של קסלר הודיעה שתתקיים הלוויה פרטית, לאחר שהבינו את היקף האנשים שאולי ירצו להשתתף, וביקשו לכבד את פרטיותם. לאחר מותו של קסלר הגדיל משרד השריף את האבטחה במקומות תפילה מוסלמיים ויהודיים ובסביבת מרכזי התכנסות קהילתיים. ראש עיריית לוס אנג'לס, קארן בס, אמרה: "אנו מתאבלים על מותו של הגבר היהודי שמת לאחר שנפצע במהלך הפגנה בת'אוזנד אוקס. לאחר שהפרטים התגלו ואושרו, אנו עומדים בנחישות בגינוי כנגד מעשי האלימות והאנטישמיות". הפדרציה היהודית של לוס אנג'לס רבתי, כינתה את הריגת קסלר "פשע אנטישמי" והצהירה כי לאלימות אנטישמית נגד העם היהודי אין מקום וכי לא ניתן לסבול אלימות כלפי הקהילה היהודית. "המועצה ליחסי אסלאם בארצות הברית" גינתה את התקיפה והביעה את הסולידריות שלה עם הקהילה היהודית. "Jewish man dies from head injury following 'interaction' with pro-Palestinian demonstrator in California, authorities say". CNN. 2023-11-07. נבדק ב-2023-11-08. "After altercation at Israel protest led to his death, lifelong friends grieve 'kind, gentle' Paul Kessler". The Forward (באנגלית). 2023-11-09. נבדק ב-2023-11-17. "'He has become a symbol': Paul Kessler mourned as questions about his death haunt community". Los Angeles Times. 11 בנובמבר 2023. אורכב מ-המקור ב-12 בנובמבר 2023. {{cite news}}: (עזרה) Dazio, Stefanie; Watson, Julie (2023-11-07). "Man involved in confrontation with Jewish protester who died called 911 and cooperated with police". AP News (באנגלית). נבדק ב-2023-11-09. Wolfe, Elizabeth (2023-11-08). "California officials ask for the public's help as they investigate the death of a Jewish man during Israel-Hamas war protests". CNN (באנגלית). נבדק ב-2023-11-09. Lenthang, Marlene; Blankstein, Andrew; Griffith, Janelle; Helsel, Phil (2023-11-08). "'Conflicting' accounts complicate investigation into Jewish man's death after dueling California rallies". NBC News (באנגלית). נבדק ב-2023-11-08. Cowand, Jill; Hubler, Shawn (6 בנובמבר 2023). "Jewish Man's Death After California Protest Clash Is Under Investigation". The New York TImes. נבדק ב-8 בנובמבר 2023. {{cite web}}: (עזרה) "Circumstances of death of LA Jewish man beaten to death at pro-Palestinian march not 'crystal clear,' police say". Ynetnews (באנגלית). Associated Press. 2023-11-07. נבדק ב-2023-11-08. Brooks, Brad (7 בנובמבר 2023). "Suspect in California Jewish protester's death cooperating with police". Reuters. {{cite news}}: (עזרה) Kingkade, Tyler; Griffith, Janelle (2023-11-07). "Jewish man who died after dueling protests wasn't afraid to make his voice heard". NBC News (באנגלית). נבדק ב-2023-11-08. "Moorpark professor arrested in death of Jewish protester Paul Kessler in Thousand Oaks". Los Angeles Times. 16 בנובמבר 2023. אורכב מ-המקור ב-16 בנובמבר 2023. {{cite news}}: (עזרה) Cindy Von Quednow, Joe Sutton, Man arrested and charged in death of Jewish protester in California after confrontation over Israel-Hamas war, CNN, ‏16 בנובמבר 2023 Lenthang, Marlene (2023-11-16). "Suspect arrested in death of Jewish protester who fell after clash at dueling rallies in California". NBC News (באנגלית). נבדק ב-2023-11-16. Richard Winton, Noah Goldberg, 60 statements, 600 pieces of evidence: Manslaughter charges in death of Jewish protester, Los Angeles Times,‏ 17 בנובמבר 2023 LKeene (2023-11-07). "Police interviewed suspect in death of Jewish protester but say situation isn't 'crystal clear'". The Forward (באנגלית). נבדק ב-2023-11-08. Bhattacharya, Gareth Vipers and Suryatapa. "Police Investigate Death of Jewish Man at Pro-Israel, Pro-Palestinian Rallies Near Los Angeles". WSJ (באנגלית). נבדק ב-2023-11-08. Gurvis, Jacob (2023-11-08). "Flowers, candles and anger at LA street corner where a Jewish pro-Israel protester was killed". Jewish Telegraphic Agency (באנגלית). נבדק ב-2023-11-08. "Mayor Bass Issues Statement After Death of Jewish Man in Thousand Oaks". mayor.lacity.gov (באנגלית). 2023-11-07. נבדק ב-2023-11-08. "Jewish man, 69, dies after clash during dueling protests over Israel-Palestinian conflict in LA area - CBS Los Angeles". www.cbsnews.com (באנגלית). 2023-11-07. נבדק ב-2023-11-08.